På søndag findes finalisterne til Årets Kok i Odense. Og der er lagt op til alt andet end afslapning for 20 af Danmarks fremmeste kokketalenter. Her skal der nemlig dystes om at komme videre til finalen og dermed om chancen for at få titlen Årets Kok. I blandt de tyve semifinalister er fire nordjyske kokke, nemlig Michael Pedersen, fra Restaurant Villa Vest i Hjørring, Rasmus Klitgaard Nielsen, fra Strandgaarden på Læsø, Søren Birch Sørensen fra Ristorante San Giovanni, Aalborg og Tommy Kristensen fra Restaurant Snerlen i Strandby. Samtidig mødes også Danmarks 17 bedste tjenere. DR1 sender direkte tv-transmission fra finalen i Bella Center den 26. februar i den bedste sendetid.
På søndag mødes finalisterne til Årets Kok, og fire nordjyske kokke er blandt de bedste i Danmark.